1492 – Erobringen av Paradis

1492 – Erobringen av Paradis (originaltittel: 1492: Conquest of Paradise) er en engelskspråklig historisk dramafilm fra 1992 regissert av Ridley Scott. Filmen skildrer Columbus' oppdagelse av Amerika og ble laget i forbindelse med 500-årsjubileet for denne oppdagelsen. Rollen som Columbus spilles av Gérard Depardieu, mens andre sentrale roller spilles av Armand Assante og Sigourney Weaver. Filmen var en samproduksjon mellom Frankrike, Spania og Storbritannia.

Musikken er ved Vangelis.

Filmen ble ingen publikumssuksess og ble heller ikke så godt mottatt av filmanmelderne. Den amerikansk filmkritikeren Roger Ebert var imidlertid blant de som var positive og gav den tre av fire stjerner. Mottakelsen blant norske anmeldere var blandet. Blant annet så gav Dagbladet og Dagsavisen terningkast fire, VG tre og Aftenposten to.

Filmen har blitt kritisert for å være historisk unøyaktig.

 Handling 
Filmen konsentrerer seg om Columbus reise over havet for å finne en ny sjøvei mot Asia. Han opponerer mot kirken og de lærde i sin tro på at jorden er rund, og at det derfor må finnes en annen vei til det rike Asia enn rundt Afrika. Med støtte fra den spanske adel, setter han kurs vestover, og oppdager endelig land, en mindre øy som han erobrer og kaller San Salvador (Ei øy på Bahamas). Øya er bebodd av indianere, men han får etter kort tid god kontakt med dem. Her planlegger han å bygge Den Nye Verden. Men han møter motstand fra flere hold, og etter flere år tvinges han tilbake til Spania, hvor han ender i fengsel.

Om filmen
Det ble utgitt eget soundtrack-album til filmen. Albumet solgte til gull og platina i flere land og gjorde det spesielt bra i Tyskland. Den solgte dårlig til å begynne med, men salget tok seg opp i 1995. Tittelsporet, "Conquest of Paradise", ble særlig populær.

 Rolleliste 
 Gérard Depardieu som Christofer Columbus
 Sigourney Weaver som dronning Isabella
 Armand Assante som Gabriel Sanchez
 Loren Dean som Den eldre Fernando
 Ángela Molina som Beatrix
 Fernando Rey som Marchena
 Michael Wincott som Adrian de Moxica
 Tchéky Karyo som Pinzon
 Kevin Dunn som kaptein Mendez
 Frank Langella som Santangel
 Mark Margolis som Bobadilla
 Kario Salem som Arojaz
 Billy L. Sullivan som den 10-årige Fernando
 John Heffernan som broder Buyl
 Arnold Vosloo som Hernando de Guevara

 Referanser 

 Eksterne lenker 


Kategori:Filmer fra 1992
Kategori:Franske dramafilmer
Kategori:Franske historiske filmer
Kategori:Franske biografiske filmer
Kategori:Franske eventyrfilmer
Kategori:Spanske dramafilmer
Kategori:Spanske biografiske filmer
Kategori:Spanske eventyrfilmer
Kategori:Spanske historiske filmer
Kategori:Britiske dramafilmer
Kategori:Britiske historiske filmer
Kategori:Britiske biografiske filmer
Kategori:Britiske eventyrfilmer
Kategori:Filmer lagt til Spania
Kategori:Filmer lagt til Karibia
Kategori:Filmer regissert av Ridley Scott
Kategori:Filmer satt til 1400-tallet
Kategori:Engelskspråklige filmer